കരുവന്നൂര് ബാങ്ക്: നിക്ഷേപകരുടെ ആശങ്കകള് പരിഹരിക്കണമെന്ന് എഐവൈഎഫ് കരുവന്നൂര്: എഐവൈഎഫ് പൊറത്തിശേരി മേഖലാ കണ്വന്ഷന് കരുവന്നൂര് സഹകരണ ബാങ്കിലെ നിക്ഷേപകരുടെ ആശങ്കകള് പരിഹരിക്കണമെന്നും സഹകരണ മേഖലയെ സംരക്ഷിക്കണമെന്നും പ്രമേയത്തിലൂടെ ആവശ്യപ്പെട്ടു. ചാത്തന് മാസ്റ്റര് സ്മാരക മന്ദിരത്തില് ചേര്ന്ന എഐവൈഎഫ് പൊറത്തിശേരി മേഖലാ കണ്വന്ഷന് സംസ്ഥാന കമ്മിറ്റി അംഗം കെ.സി. ബിജു ഉദ്ഘാടനം ചെയ്തു. പി.സി. രാജീവ് അധ്യക്ഷത വഹിച്ചു. മണ്ഡലം സെക്രട്ടറി ടി.വി. വിബിന്, സിപിഐ പൊറത്തിശേരി ലോക്കല് സെക്രട്ടറി പി.ആര്. രാജന്, പി.ആര്. മനോജ്, കെ.എം. കൃഷ്ണകുമാര് എന്നിവര് പ്രസംഗിച്ചു. മേഖല സെക്രട്ടറിയായി കെ.എം. കൃഷ്ണകുമാര്, പ്രസിഡന്റ് പി.സി. രാജീവ്, ജോയിന്റ് സെക്രട്ടറി പി.ആര്. മനോജ്, വൈസ് പ്രസിഡന്റ് അജിത് എന്നിവരെ തെരഞ്ഞെടുത്തു.